b'\n_START_ARTICLE_\nKymenlaakson sairaanhoito- ja sosiaalipalvelujen kuntayhtym\xc3\xa4\n_START_PARAGRAPH_\nKymenlaakson sairaanhoito- ja sosiaalipalvelujen kuntayhtym\xc3\xa4 (Kymsote) on sairaanhoitopiiri Kymenlaakson maakunnan alueella. Sairaanhoitopiirin tarkoituksena on j\xc3\xa4rjest\xc3\xa4\xc3\xa4 erikoissairaanhoidon ja sosiaalihuollon palveluita kuntayhtym\xc3\xa4n asukkaille. _NEWLINE_Kymenlaakson sairaanhoitopiiriin liittyi Kymenlaakson erityishuoltopiiri vuonna 2010, jolloin uudeksi nimeksi tuli Kymenlaakson sairaanhoito- ja sosiaalipalvelujen kuntayhtym\xc3\xa4. Kuntayhtym\xc3\xa4n markkinointinimi on Kymsote. Henkil\xc3\xb6st\xc3\xb6\xc3\xa4 kuntayhtym\xc3\xa4n palveluksessa on liikelaitoksineen ja osakeyhti\xc3\xb6ineen noin 2\xc2\xa0500. Kuusankosken aluesairaala (KAS) siirtyi 1. tammikuuta 2011 Kouvolan kaupungin terveyspalveluiden alaisuuteen ja muuttui Pohjois-Kymen sairaalaksi (POKS).'